CELEX: 32016R1952
Language: ro
Date: 2016-10-26
Title: Regulamentul (UE) 2016/1952 al Parlamentului European și al Consiliului din 26 octombrie 2016 privind statisticile europene referitoare la prețurile la gaze naturale și energie electrică și de abrogare a Directivei 2008/92/CE (Text cu relevanță pentru SEE)

17.11.2016   
            
            
               RO
            
            
               Jurnalul Oficial al Uniunii Europene
            
            
               L 311/1
            
         REGULAMENTUL (UE) 2016/1952 AL PARLAMENTULUI EUROPEAN ȘI AL CONSILIULUI
   din 26 octombrie 2016
   privind statisticile europene referitoare la prețurile la gaze naturale și energie electrică și de abrogare a Directivei 2008/92/CE
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE
   având în vedere Tratatul privind funcționarea Uniunii Europene, în special articolul 338 alineatul (1),
   având în vedere propunerea Comisiei Europene,
   după transmiterea proiectului de act legislativ către parlamentele naționale,
   hotărând în conformitate cu procedura legislativă ordinară (1),
   întrucât:
   
               (1)
            
            
               Competitivitatea, sustenabilitatea și securitatea energetică sunt obiectivele globale ale unei uniuni energetice reziliente, cu o politică prospectivă în domeniul schimbărilor climatice.
            
         
               (2)
            
            
               Datele de înaltă calitate, comparabile, actualizate, fiabile și armonizate referitoare la prețurile la gaze naturale și energie electrică facturate clienților finali sunt necesare în vederea elaborării politicii uniunii energetice și a monitorizării piețelor energiei din statele membre.
            
         
               (3)
            
            
               Prezentul regulament urmărește să furnizeze un cadru comun pentru statistici europene pentru a sprijini politicile energetice, în special în vederea creării unei piețe energetice interne pe deplin integrate pentru clienți. Pentru a îmbunătăți integrarea pieței, ar trebui să se asigure o mai mare transparență privind costurile și prețurile energiei, precum și privind nivelul sprijinului public. Prezentul regulament nu implică nicio armonizare a structurii prețurilor sau a taxelor în toate statele membre.
            
         
               (4)
            
            
               Până în prezent, Directiva 2008/92/CE a Parlamentului European și a Consiliului (2) a oferit un cadru comun pentru producerea, transmiterea și difuzarea de statistici comparabile în ceea ce privește prețurile la gaze naturale și energie electrică facturate clienților industriali din Uniune.
            
         
               (5)
            
            
               Colectarea de date privind prețurile la energie electrică și gaze naturale facturate clienților finali din sectorul gospodăriilor populației a fost efectuată, până în prezent, în temeiul unui acord voluntar.
            
         
               (6)
            
            
               Complexitatea tot mai mare a pieței interne a energiei face din ce în ce mai dificilă obținerea unor date fiabile și actualizate pentru gazele naturale și energia electrică în lipsa unor obligații juridice de a furniza aceste date, în special în cazul sectorului gospodăriilor populației.
            
         
               (7)
            
            
               Pentru a garanta raportarea de date de înaltă calitate privind prețurile pentru sectorul gospodăriilor populației și pentru sectorul industrial, colectarea ambelor tipuri de date ar trebui să facă obiectul unui act legislativ.
            
         
               (8)
            
            
               În majoritatea statelor membre, datele privind sistemele de transport sunt disponibile de la autoritățile de reglementare din domeniul energetic. Cu toate acestea, un număr mult mai mare de entități care compilează date sunt implicate în cazul costurilor de distribuție, iar raportarea de date este considerată a fi mai dificilă în unele state membre. Având în vedere importanța costurilor de distribuție și nevoia de transparență în această privință, colectarea datelor referitoare la prețurile la gaze naturale și energie electrică ar trebui să urmeze practicile stabilite în cadrul Sistemului statistic european.
            
         
               (9)
            
            
               Sistemul de tranșe de consum utilizat de Comisie (Eurostat) în publicațiile sale privind prețurile ar trebui să asigure transparența pieței și larga difuzare a datelor neconfidențiale privind prețurile și ar trebui să permită calcularea agregatelor europene.
            
         
               (10)
            
            
               Regulamentul (CE) nr. 223/2009 al Parlamentului European și al Consiliului (3) este cadrul de referință pentru statisticile europene. Regulamentul respectiv prevede că datele statistice sunt culese în conformitate cu principiile imparțialității, transparenței, fiabilității, obiectivității, independenței profesionale și eficienței costurilor, protejând, în același timp, confidențialitatea lor.
            
         
               (11)
            
            
               Statele membre ar trebui să compileze datele referitoare la prețurile la gaze naturale și energie electrică folosind cele mai indicate surse și metode pentru a furniza informațiile cerute.
            
         
               (12)
            
            
               Datele cu privire la prețurile practicate în cazul clienților finali pentru gaze naturale și energie electrică ar trebui să permită comparații cu prețurile altor produse energetice.
            
         
               (13)
            
            
               Informațiile cu privire la colectarea de date privind prețurile și la calitatea datelor ar trebui furnizate ca parte a unei proceduri standard de raportare.
            
         
               (14)
            
            
               Datele detaliate privind defalcarea în funcție de tranșe de consum și cotele lor de piață respective reprezintă o parte esențială a statisticilor privind prețurile gazelor naturale și ale energiei electrice.
            
         
               (15)
            
            
               O analiză a prețurilor poate fi realizată numai în cazul în care sunt disponibile statistici oficiale de înaltă calitate furnizate de statele membre cu privire la diferitele componente și subcomponente ale prețurilor la gaze naturale și energie electrică. O metodologie revizuită pentru generarea unei defalcări detaliate a diferitelor componente și subcomponente ale prețurilor la gaze naturale și energie electrică practicate în cazul clienților finali va face posibilă analizarea impactului diferitelor aspecte asupra prețurilor finale.
            
         
               (16)
            
            
               Datele furnizate Comisiei (Eurostat) cu privire la prețuri și la condițiile de vânzare către clienții finali, precum și defalcarea numărului de clienți finali în funcție de consumul din fiecare tranșă de consum, ar trebui să cuprindă toate informațiile necesare pentru a-i permite Comisiei să decidă cu privire la măsurile sau propunerile corespunzătoare în ceea ce privește politica energetică.
            
         
               (17)
            
            
               O bună înțelegere a impozitelor, comisioanelor, taxelor și tarifelor din fiecare stat membru este esențială pentru asigurarea transparenței prețurilor. A fost identificată importanța unei defalcări a datelor pe costuri de rețea, impozite, comisioane, taxe și tarife.
            
         
               (18)
            
            
               Statele membre care au un consum mic de gaze naturale ca proporție din consumul final de energie al gospodăriilor populației ar trebui să fie exceptate de la obligația de a furniza date privind prețurile gazelor naturale pentru clienții casnici finali.
            
         
               (19)
            
            
               Pentru a ameliora fiabilitatea datelor, Comisia (Eurostat), împreună cu statele membre, ar trebui să evalueze și, după caz, să îmbunătățească metodologia privind colectarea și prelucrarea datelor într-un mod precis, conform cadrului de guvernanță pentru statistici. Prin urmare, ar trebui să se întocmească cu regularitate rapoarte de calitate și evaluări ale calității datelor privind prețurile.
            
         
               (20)
            
            
               Pe baza unei cereri justificate din partea unui stat membru, Comisia ar trebui să poată acorda derogări acelui stat membru în ceea ce privește obligațiile specifice pentru care aplicarea prezentului regulament la sistemul statistic național al statului membru respectiv necesită adaptări majore sau este susceptibilă să genereze o sarcină suplimentară considerabilă asupra respondenților.
            
         
               (21)
            
            
               În vederea asigurării unor condiții uniforme pentru punerea în aplicare a prezentului Regulament, ar trebui conferite Comisiei competențe de executare privind formatul și modalitățile de transmitere a datelor, cerințele tehnice de asigurare a calității aferente cuprinsului rapoartelor standard privind calitatea, precum și acordarea de derogări. Respectivele competențe ar trebui exercitate în conformitate cu Regulamentul (UE) nr. 182/2011 al Parlamentului European și al Consiliului (4).
            
         
               (22)
            
            
               Întrucât obiectivul prezentului regulament, și anume crearea unui cadru juridic comun pentru elaborarea sistematică de statistici europene privind prețurile la gaze naturale și energie electrică, nu poate fi realizat în mod satisfăcător de statele membre dar, având în vedere amploarea și efectele acestuia, poate fi realizat mai bine la nivelul Uniunii, aceasta poate adopta măsuri, în conformitate cu principiul subsidiarității astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este enunțat la articolul respectiv, prezentul regulament nu depășește ceea ce este necesar pentru atingerea acestui obiectiv.
            
         
               (23)
            
            
               Prin urmare, Directiva 2008/92/CE ar trebui abrogată.
            
         
               (24)
            
            
               A fost consultat Comitetul Sistemului Statistic European,
            
         ADOPTĂ PREZENTUL REGULAMENT:
   Articolul 1
   Obiectul
   Prezentul regulament stabilește un cadru comun pentru elaborarea, producerea și difuzarea de statistici europene comparabile privind prețurile la gaze naturale și energie electrică practicate pentru clienții casnici și clienții noncasnici finali din Uniune.
   Articolul 2
   Definiții
   În sensul prezentului regulament, se aplică următoarele definiții:
   
               1.
            
            
               „autoproducători”, „consum final de energie” și „gospodărie a populației” au același înțeles ca și cel atribuit acestor termeni în anexa A la Regulamentul (CE) nr. 1099/2008 al Parlamentului European și al Consiliului (5);
            
         
               2.
            
            
               „transport”, „distribuție”, „client”, „client final”, „client casnic”, „client noncasnic” și „furnizare” au același înțeles ca și cel atribuit acestor termeni în articolul 2 din Directiva 2009/72/CE a Parlamentului European și a Consiliului (6), atunci când se utilizează în legătură cu energia electrică;
            
         
               3.
            
            
               „transport”, „distribuție”, „furnizare”, „client”,, „client casnic”, „client noncasnic” și „client final” au același înțeles ca și cel atribuit acestor termeni în articolul 2 din Directiva 2009/73/CE a Parlamentului European și a Consiliului (7), atunci când se utilizează în legătură cu gazele naturale;
            
         
               4.
            
            
               „componentă de rețea” înseamnă combinația costurilor de rețea de transport și de distribuție, astfel cum sunt stabilite la punctul 6 din anexa I și la punctul 5 din anexa II.
            
         Articolul 3
   Surse de date
   Statele membre compilează date privind prețurile la gaze naturale și energie electrică și componentele și subcomponentele acestora referitoare la costurile de rețea, impozitele, comisioanele, taxele și tarifele, precum și volumele de consum, în conformitate cu anexele I și II. Se utilizează una sau mai multe dintre următoarele surse, ținând cont de principiul reducerii sarcinilor pentru respondenți și de cel al simplificării administrative:
   
               (a)
            
            
               anchete statistice;
            
         
               (b)
            
            
               surse administrative;
            
         
               (c)
            
            
               alte surse care aplică metode de estimare statistică.
            
         Articolul 4
   Sferă de cuprindere
   (1)   Statele membre se asigură că sistemul de colectare și compilare a datelor în conformitate cu anexele I și II furnizează date de înaltă calitate, ușor de înțeles și comparabile, reprezentative pentru prețurile și consumul de gaze naturale și energie electrică.
   (2)   Statele membre nu sunt obligate să transmită date privind prețurile gazelor naturale pentru clienții casnici în cazul în care consumul de gaze naturale în sectorul gospodăriilor populației are o pondere mai mică decât 1,5 % din consumul național final de energie al gospodăriilor populației.
   (3)   Comisia (Eurostat) evaluează cel puțin o dată la 3 ani care sunt statele membre care nu sunt obligate să transmită datele în temeiul alineatului (2).
   Articolul 5
   Transmiterea datelor
   (1)   Statele membre transmit Comisiei (Eurostat) datele astfel cum se prevede în anexele I și II.
   (2)   Comisia adoptă acte de punere în aplicare prin care stabilește formatul și modalitățile de transmitere a datelor, astfel cum se prevede în anexele I și II. Respectivele acte de punere în aplicare se adoptă în conformitate cu procedura de examinare menționată la articolul 10 alineatul (2).
   (3)   Statele membre furnizează statistici Comisiei (Eurostat) în termen de trei luni de la sfârșitul perioadei de referință relevante.
   Articolul 6
   Perioade de referință și frecvența transmiterii
   (1)   Perioadele de referință pentru datele precizate în anexele I și II sunt anuale (ianuarie-decembrie) sau bianuale (ianuarie-iunie și iulie-decembrie). Primele perioade de referință încep din 2017.
   (2)   Frecvența transmiterii este:
   
               (a)
            
            
               anuală (pentru perioada ianuarie-decembrie) pentru datele menționate la punctul 6 litera (a) și punctul 7 din anexa I și la punctul 5 litera (a) și punctul 6 din anexa II;
            
         
               (b)
            
            
               bianuală (pentru perioadele din ianuarie până în iunie și din iulie până în decembrie) pentru datele menționate la punctul 6 litera (b) din anexa I și la punctul 5 litera (b) din anexa II.
            
         Articolul 7
   Asigurarea calității
   (1)   Statele membre asigură calitatea datelor furnizate în conformitate cu prezentul regulament. În acest scop, se aplică criteriile standard de calitate stabilite la articolul 12 alineatul (1) din Regulamentul (CE) nr. 223/2009.
   (2)   Statele membre informează Comisia (Eurostat), fără întârziere, despre orice modificare metodologică sau despre alte modificări care ar putea avea un impact semnificativ asupra statisticilor privind prețurile la gaze naturale și energie electrică și, în orice caz, nu mai târziu de o lună după momentul în care această modificare are loc.
   (3)   La fiecare trei ani, statele membre furnizează Comisiei (Eurostat) un raport standard privind calitatea datelor în conformitate cu criteriile referitoare la calitate stabilite la articolul 12 alineatul (1) din Regulamentul (CE) nr. 223/2009. Acest raport cuprinde informații privind sfera de cuprindere și colectarea datelor, criteriile de calcul, metodologia și sursele de date utilizate, precum și orice modificare a acestora.
   (4)   Comisia (Eurostat) evaluează calitatea datelor furnizate și folosește această evaluare și o analiză a rapoartelor privind calitatea menționate la alineatul (3) pentru a întocmi și publica un raport privind calitatea statisticilor europene care fac obiectul prezentului regulament.
   (5)   Comisia adoptă acte de punere în aplicare stabilind cerințe tehnice de asigurare a calității aferente cuprinsului rapoartelor privind calitatea menționate la alineatul (3) din prezentul articol. Respectivele acte de punere în aplicare se adoptă în conformitate cu procedura de examinare menționată la articolul 10 alineatul (2).
   Articolul 8
   Difuzarea
   Comisia (Eurostat) difuzează statisticile privind prețurile gazelor naturale și energiei electrice, în termen de cel mult cinci luni de la sfârșitul fiecărei perioade de referință.
   Articolul 9
   Derogări
   (1)   Comisia poate acorda derogări, prin intermediul unor acte de punere în aplicare, în ceea ce privește obligațiile specifice pentru care aplicarea prezentului regulament la sistemul statistic național al unui stat membru necesită adaptări majore sau este susceptibilă să genereze o sarcină suplimentară considerabilă asupra respondenților. Respectivele acte de punere în aplicare se adoptă în conformitate cu procedura de examinare menționată la articolul 10 alineatul (2).
   (2)   În sensul alineatului (1), statul membru în cauză prezintă Comisiei o cerere întemeiată în mod corespunzător până la 8 august 2017.
   (3)   Derogările acordate în temeiul alineatului (1) rămân în vigoare pentru cel mai scurt interval de timp posibil și, în orice caz, nu mai mult de trei ani.
   (4)   Un stat membru căruia i s-a acordat o derogare în temeiul alineatului (1) aplică dispozițiile relevante ale Directivei 2008/92/CE pe durata derogării.
   Articolul 10
   Procedura comitetului
   (1)   Comisia este asistată de Comitetul Sistemului Statistic European instituit prin Regulamentul (CE) nr. 223/2009. Respectivul comitet este un comitet în înțelesul Regulamentului (UE) nr. 182/2011.
   (2)   Atunci când se face trimitere la prezentul alineat, se aplică articolul 5 din Regulamentul (UE) nr. 182/2011.
   Articolul 11
   Abrogarea Directivei 2008/92/CE
   (1)   Directiva 2008/92/CE se abrogă cu efect de la 1 martie 2017.
   (2)   În pofida alineatului (1) din prezentul articol, Directiva 2008/92/CE se aplică în continuare în condițiile prevăzute la articolul 9 din prezentul regulament.
   (3)   Trimiterile la directiva abrogată se interpretează ca trimiteri la prezentul regulament.
   Articolul 12
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Strasbourg, 26 octombrie 2016.
      
         
            Pentru Parlamentul European
         
         
            Președintele
         
         M. SCHULZ
      
      
         
            Pentru Consiliu
         
         
            Președintele
         
         I. LESAY
      
   
   
      (1)  Poziția Parlamentului European din 13 septembrie 2016 (nepublicată încă în Jurnalul Oficial) și Decizia Consiliului din 13 octombrie 2016.
   
      (2)  Directiva 2008/92/CE a Parlamentului European și a Consiliului din 22 octombrie 2008 privind o procedură comunitară de ameliorare a transparenței prețurilor la gaz și energie electrică aplicate utilizatorilor finali din industrie (JO L 298, 7.11.2008, p. 9).
   
      (3)  Regulamentul (CE) nr. 223/2009 al Parlamentului European și al Consiliului din 11 martie 2009 privind statisticile europene și de abrogare a Regulamentului (CE, Euratom) nr. 1101/2008 al Parlamentului European și al Consiliului privind transmiterea de date statistice confidențiale Biroului Statistic al Comunităților Europene, a Regulamentului (CE) nr. 322/97 al Consiliului privind statisticile comunitare și a Deciziei 89/382/CEE, Euratom a Consiliului de constituire a Comitetului pentru programele statistice ale Comunităților Europene (JO L 87, 31.3.2009, p. 164).
   
      (4)  Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (JO L 55, 28.2.2011, p. 13).
   
      (5)  Regulamentul (CE) nr. 1099/2008 al Parlamentului European și al Consiliului din 22 octombrie 2008 privind statisticile în domeniul energiei (JO L 304, 14.11.2008, p. 1).
   
      (6)  Directiva 2009/72/EC a Parlamentului European și a Consiliului din 13 iulie 2009 privind normele comune pentru piața internă a energiei electrice și de abrogare a Directivei 2003/54/CE (JO L 211, 14.8.2009, p. 55).
   
      (7)  Directiva 2009/73/CE a Parlamentului European și a Consiliului din 13 iulie 2009 privind normele comune pentru piața internă în sectorul gazelor naturale și de abrogare a Directivei 2003/55/CE (JO L 211, 14.8.2009, p. 94).
   
      ANEXA I
      
         PREȚURILE GAZELOR NATURALE
      
      Prezenta anexă stabilește metodologia pentru colectarea și compilarea datelor statistice privind prețurile gazelor naturale pentru clienții casnici și clienții noncasnici finali.
      1.   Prețuri
      Prețurile sunt cele practicate în cazul clienților casnici și al clienților noncasnici finali care achiziționează pentru consumul propriu gaze naturale distribuite prin conducte.
      2.   Gaze naturale
      Gazele naturale includ gazele și alți combustibili gazoși amestecați cu gaze naturale în cadrul rețelei de transport și de distribuție, cum ar fi biogazul. Alți combustibili gazoși care sunt distribuiți prin rețele dedicate fără a fi amestecați cu gaze naturale (de exemplu, gaz de uzină, gaz de cocserie, gaz de furnal și biogaz) sunt excluși.
      3.   Unitățile raportoare
      Datele includ toți consumatorii casnici și noncasnici finali de gaze naturale, dar exclud clienții care utilizează gaze naturale numai pentru:
      
                  —
               
               
                  generarea de energie electrică în centrale electrice sau în centrale termoelectrice; sau
               
            
                  —
               
               
                  utilizări neenergetice (de exemplu, în industria chimică).
               
            4.   Unități de măsură
      Prețurile sunt prețurile medii naționale facturate clienților casnici și clienților noncasnici finali.
      Prețurile sunt exprimate în monedă națională per gigajoule (GJ). Unitatea de energie utilizată se măsoară pe baza puterii calorifice superioare (PCS).
      Prețurile sunt ponderate în funcție de cota de piață a întreprinderilor furnizoare de gaze naturale din fiecare tranșă de consum. În cazul în care nu este posibil să se calculeze prețurile medii ponderate, se pot furniza prețurile reprezentând media aritmetică. În orice caz, datele acoperă o cotă reprezentativă din piața națională.
      5.   Tranșe de consum
      Prețurile se bazează pe un sistem de tranșe de consum standard anual de gaze naturale.
      
                  (a)
               
               
                  Pentru clienții casnici se aplică următoarele tranșe:
                  
                              Tranșă de consum
                           
                           
                              Consumul anual de gaze naturale (GJ)
                           
                        
                               
                           
                           
                              Minim
                           
                           
                              Maxim
                           
                        
                              Tranșa D1
                           
                           
                               
                           
                           
                              < 20 
                           
                        
                              Tranșa D2
                           
                           
                              ≥ 20 
                           
                           
                              < 200 
                           
                        
                              Tranșa D3
                           
                           
                              ≥ 200 
                           
                           
                               
                           
                        
            
                  (b)
               
               
                  Pentru clienții noncasnici finali se aplică următoarele tranșe:
                  
                              Tranșă de consum
                           
                           
                              Consumul anual de gaze naturale (GJ)
                           
                        
                               
                           
                           
                              Minim
                           
                           
                              Maxim
                           
                        
                              Tranșa I1
                           
                           
                               
                           
                           
                              < 1 000 
                           
                        
                              Tranșa I2
                           
                           
                              ≥ 1 000 
                           
                           
                              < 10 000 
                           
                        
                              Tranșa I3
                           
                           
                              ≥ 10 000 
                           
                           
                              < 100 000 
                           
                        
                              Tranșa I4
                           
                           
                              ≥ 100 000 
                           
                           
                              < 1 000 000 
                           
                        
                              Tranșa I5
                           
                           
                              ≥ 1 000 000 
                           
                           
                              < 4 000 000 
                           
                        
                              Tranșa I6
                           
                           
                              ≥ 4 000 000 
                           
                           
                               
                           
                        
            6.   Nivelul de detaliere
      Prețurile includ toate tarifele de plătit: tarife de rețea plus energia consumată, minus orice reduceri sau prime, plus orice alte tarife (de exemplu: închirierea contoarelor, tarife fixe). Tarifele de conectare inițială sunt excluse.
      Date detaliate se transmit după cum se specifică mai jos.
      (a)   Nivelul de detaliere necesar pentru componente și subcomponente
      Prețurile sunt subdivizate în trei componente principale și în subcomponente separate.
      Prețul practicat în cazul consumatorilor finali de gaze naturale pe tranșă de consum este suma celor trei componente principale: componenta referitoare la energie și la furnizare, componenta referitoare la rețea (de transport și distribuție) și componenta care cuprinde impozitele, comisioanele, taxele și tarifele.
      
                  Componenta și subcomponenta
               
               
                  Descriere
               
            
                  Energie și furnizare
               
               
                  Această componentă include prețul gazelor naturale plătit de către furnizor sau prețul gazelor naturale la punctul de intrare în sistemul de transport, inclusiv, dacă este cazul, următoarele costuri aferente utilizatorului final: costurile de depozitare și costurile de vânzare a gazelor naturale către clienții finali.
               
            
                  Rețea
               
               
                  Prețul de rețea include următoarele costuri aferente utilizatorului final: tarifele de transport și de distribuție, pierderile înregistrate în cursul transportului și distribuției, costurile de rețea, costurile serviciilor post-vânzare, costurile de întreținere a sistemului și costurile aferente închirierii contoarelor și costurile de contorizare.
               
            
                  Subcomponenta
               
               
                  Componenta referitoare la rețea este subîmpărțită în costuri cu rețeaua de transport și distribuție pentru utilizatorii finali, după cum urmează:
               
            
                  
                              1.
                           
                           
                              Cota relativă medie a costurilor cu transportul pentru clienții casnici și cota relativă medie a costurilor cu transportul pentru clienții noncasnici finali, exprimată ca procent din totalul costurilor de rețea.
                           
                        
            
                  
                              2.
                           
                           
                              Cota relativă medie a costurilor cu distribuția pentru clienții casnici și cota relativă medie a costurilor cu distribuția pentru clienții noncasnici finali, exprimată ca procent din totalul costurilor de rețea.
                           
                        
            
                  Impozitele, comisioanele, taxele și tarifele
               
               
                  Această componentă este suma tuturor subcomponentelor (impozite, comisioane, taxe și tarife) enumerate mai jos.
               
            
                  Subcomponenta
               
               
                  Următoarele subcomponente sunt transmise ca produse individuale pentru fiecare tranșă de consum definită la punctul 5.
               
            
                  
                              1.
                           
                           
                              Taxa pe valoarea adăugată, astfel cum este definită în Directiva 2006/112/CE a Consiliului (1).
                           
                        
            
                  
                              2.
                           
                           
                              Impozite, comisioane, taxe sau tarife legate de promovarea surselor de energie regenerabilă, a eficienței energetice și a cogenerării energiei termice și electrice.
                           
                        
            
                   
               
               
                  
                              3.
                           
                           
                              Impozite, comisioane, taxe sau tarife referitoare la stocurile strategice, plățile pentru capacitate și securitatea energetică; impozitele pe distribuția gazelor naturale; costurile irecuperabile și taxele pentru finanțarea autorităților de reglementare în domeniul energiei sau a operatorilor pieței și a operatorilor de sisteme.
                           
                        
            
                  
                              4.
                           
                           
                              Impozite, comisioane, taxe sau tarife referitoare la calitatea aerului și pentru alte obiective de mediu; impozitele pe emisiile de CO2 sau de alte gaze cu efect de seră.
                           
                        
            
                  
                              5.
                           
                           
                              Toate celelalte impozite, comisioane, taxe sau tarife care nu intră sub incidența niciuneia dintre cele patru categorii anterioare: acordarea de sprijin pentru termoficare; tarifele fiscale locale sau regionale; compensările insulare; comisioanele de concesiune aferente licențelor și comisioanele de ocupare a terenurilor și a proprietăților publice sau private de către rețele sau alte dispozitive.
                           
                        
            (b)   Nivelul de detaliere pe bază de impozitare
      Prețurile sunt defalcate în funcție de următoarele trei niveluri:
      
                  Nivel
               
               
                  Descriere
               
            
                  Prețuri excluzând toate impozitele, comisioanele, taxele și tarifele
               
               
                  Acest nivel al prețurilor include doar componenta referitoare la energie și furnizare și componenta referitoare la rețea.
               
            
                  Prețuri excluzând taxa pe valoarea adăugată (TVA) și alte impozite recuperabile
               
               
                  Acest nivel al prețurilor include componenta referitoare la energie și furnizare, componenta referitoare la rețea și impozitele, comisioanele, taxele și tarifele considerate a fi nerecuperabile pentru clienții noncasnici finali. Acest nivel al prețurilor pentru clienții casnici include componenta referitoare la energie și componenta referitoare la rețea, precum și impozitele, comisioanele, taxele și tarifele, dar exclude TVA.
               
            
                  Prețuri incluzând toate impozitele
               
               
                  Acest nivel al prețurilor include componenta referitoare la energie și furnizare, componenta referitoare la rețea, precum și toate impozitele, comisioanele, taxele și tarifele recuperabile și nerecuperabile, inclusiv TVA.
               
            7.   Volumele de consum
      Statele membre transmit informații privind ponderea relativă a gazelor naturale în fiecare tranșă de consum bazată pe volumul total la care se referă prețurile.
      Volumele consumurilor anuale pentru fiecare tranșă de consum sunt transmise o dată pe an, împreună cu datele privind prețurile pentru al doilea semestru.
      Datele nu sunt mai vechi de doi ani.
      
         (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO L 347, 11.12.2006, p. 1).
   
   
      ANEXA II
      
         PREȚURILE LA ENERGIA ELECTRICĂ
      
      Prezenta anexă stabilește metodologia pentru colectarea și compilarea datelor statistice privind prețurile la energia electrică pentru clienții casnici și clienții noncasnici finali.
      1.   Prețuri
      Prețurile sunt prețurile practicate în cazul clienților casnici și al clienților noncasnici finali care achiziționează energie electrică pentru consumul propriu.
      2.   Unitățile raportoare
      Datele includ toți consumatorii casnici și noncasnici finali de energie electrică, dar energia electrică produsă și consumată ulterior de autoproducători este exceptată de la obligația de raportare.
      3.   Unități de măsură
      Prețurile sunt prețurile medii naționale facturate clienților casnici și clienților noncasnici finali.
      Prețurile sunt exprimate în monedă națională per kilowatt-oră (kWh).
      Prețurile sunt ponderate în funcție de cota de piață a întreprinderilor furnizoare de energie electrică din fiecare tranșă de consum. În cazul în care nu este posibil să se calculeze prețurile medii ponderate, se pot furniza prețurile reprezentând media aritmetică. În orice caz, datele acoperă o cotă reprezentativă din piața națională.
      4.   Tranșe de consum
      Prețurile se bazează pe un sistem de tranșe de consum standard anual de energie electrică.
      
                  (a)
               
               
                  Pentru clienții casnici se aplică următoarele tranșe:
                  
                              Tranșă de consum
                           
                           
                              Consum anual de energie electrică (kWh)
                           
                        
                              Minim
                           
                           
                              Maxim
                           
                        
                              Tranșa DA
                           
                           
                               
                           
                           
                              < 1 000 
                           
                        
                              Tranșa DB
                           
                           
                              ≥ 1 000 
                           
                           
                              < 2 500 
                           
                        
                              Tranșa DC
                           
                           
                              ≥ 2 500 
                           
                           
                              < 5 000 
                           
                        
                              Tranșa DD
                           
                           
                              ≥ 5 000 
                           
                           
                              < 15 000 
                           
                        
                              Tranșa DE
                           
                           
                              ≥ 15 000 
                           
                           
                               
                           
                        
            
                  (b)
               
               
                  Pentru clienții noncasnici finali se aplică următoarele tranșe:
                  
                              Tranșă de consum
                           
                           
                              Consum anual de energie electrică (MWh)
                           
                        
                              Minim
                           
                           
                              Maxim
                           
                        
                              Tranșa IA
                           
                           
                               
                           
                           
                              < 20 
                           
                        
                              Tranșa IB
                           
                           
                              ≥ 20 
                           
                           
                              < 500 
                           
                        
                              Tranșa IC
                           
                           
                              ≥ 500 
                           
                           
                              < 2 000 
                           
                        
                              Tranșa ID
                           
                           
                              ≥ 2 000 
                           
                           
                              < 20 000 
                           
                        
                              Tranșa IE
                           
                           
                              ≥ 20 000 
                           
                           
                              < 70 000 
                           
                        
                              Tranșa IF
                           
                           
                              ≥ 70 000 
                           
                           
                              < 150 000 
                           
                        
                              Tranșa IG
                           
                           
                              ≥ 150 000 
                           
                           
                               
                           
                        
            5.   Nivelul de detaliere
      Prețurile includ toate tarifele de plătit: tarife de rețea plus energia consumată, minus orice reduceri sau prime, plus orice alte tarife (de exemplu: închirierea contoarelor, tarife fixe). Tarifele de conectare inițială sunt excluse.
      Datele detaliate se transmit după cum se specifică mai jos.
      (a)   Nivelul de detaliere necesar pentru componente și subcomponente
      Prețurile sunt subdivizate în trei componente principale și în subcomponente separate.
      Prețul practicat în cazul consumatorilor finali de energie electrică pe tranșă de consum este suma celor trei componente principale: componenta referitoare la energie și la furnizare, componenta referitoare la rețea (de transport și distribuție) și componenta care cuprinde impozitele, comisioanele, taxele și tarifele.
      
                  Componenta și
                  Subcomponenta
               
               
                  Descriere
               
            
                  Energie și furnizare
               
               
                  Această componentă include următoarele costuri suportate de utilizatorii finali: generare, agregare, echilibrare energetică, costuri ale energiei furnizate, servicii pentru clienți, management post-vânzare și alte costuri de furnizare.
               
            
                  Rețea
               
               
                  Prețul de rețea include următoarele costuri suportate de utilizatorii finali: tarifele de transport și distribuție, pierderile înregistrate în cursul transportului și distribuției, costurile de rețea, costurile serviciilor post-vânzare, costurile de întreținere a sistemului și costurile cu închirierea contoarelor și costurile de contorizare.
               
            
                  Subcomponenta
               
               
                  Componenta referitoare la rețea este subîmpărțită în costuri cu rețeaua de transport și distribuție pentru utilizatorii finali, după cum urmează:
               
            
                   
               
               
                  
                              1.
                           
                           
                              Cota relativă medie a costurilor cu transportul pentru clienții casnici și cota relativă medie a costurilor cu transportul pentru clienții noncasnici finali, exprimată ca procent din totalul costurilor de rețea.
                           
                        
            
                  
                              2.
                           
                           
                              Cota relativă medie a costurilor cu distribuția pentru clienții casnici și cota relativă medie a costurilor cu distribuția pentru clienții noncasnici finali, exprimată ca procent din totalul costurilor de rețea.
                           
                        
            
                  Impozitele, comisioanele, taxele și tarifele
               
               
                  Această componentă este suma tuturor subcomponentelor (impozite, comisioane, taxe și tarife) enumerate mai jos.
               
            
                  Subcomponenta
               
               
                  Următoarele subcomponente sunt transmise ca produse individuale pentru fiecare tranșă de consum definită la punctul 4.
               
            
                   
               
               
                  
                              1.
                           
                           
                              Taxa pe valoarea adăugată, astfel cum este definită în Directiva 2006/112/CE.
                           
                        
            
                  
                              2.
                           
                           
                              Impozite, comisioane, taxe sau tarife legate de promovarea surselor de energie regenerabilă, a eficienței energetice și a cogenerării energiei termice și electrice.
                           
                        
            
                  
                              3.
                           
                           
                              Impozite, comisioane, taxe sau tarife legate de plățile pentru capacitate, securitatea energetică și suficiența producției; impozite pe restructurarea industriei cărbunelui; impozite pe distribuția energiei electrice; costurile irecuperabile și taxele pentru finanțarea autorităților de reglementare în domeniul energiei sau operatorilor pieței și operatorilor de sisteme.
                           
                        
            
                  
                              4.
                           
                           
                              Impozite, comisioane, taxe sau tarife referitoare la calitatea aerului și pentru alte obiective de mediu; impozitele pe emisiile de CO2 sau de alte gaze cu efect de seră.
                           
                        
            
                  
                              5.
                           
                           
                              Impozite, comisioane, taxe sau tarife legate de sectorul nuclear, inclusiv de dezafectarea instalațiilor nucleare, inspecții și comisioane pentru instalații nucleare.
                           
                        
            
                  
                              6.
                           
                           
                              Toate celelalte impozite, comisioane, taxe sau tarife care nu intră sub incidența niciuneia dintre cele cinci categorii anterioare: acordarea de sprijin pentru termoficare; tarifele fiscale locale sau regionale; compensările insulare; comisioanele de concesiune aferente licențelor și comisioanele de ocupare a terenurilor și a proprietăților publice sau private de către rețele sau alte dispozitive.
                           
                        
            (b)   Nivelul de detaliere pe bază de impozitare
      Prețurile sunt defalcate în funcție de următoarele trei niveluri:
      
                  Nivel
               
               
                  Descriere
               
            
                  Prețuri excluzând toate impozitele, comisioanele, taxele și tarifele
               
               
                  Acest nivel al prețurilor include doar componenta referitoare la energie și furnizare și componenta referitoare la rețea.
               
            
                  Prețuri excluzând taxa pe valoarea adăugată (TVA) și alte impozite recuperabile
               
               
                  Acest nivel al prețurilor include componenta referitoare la energie și furnizare, componenta referitoare la rețea și impozitele, comisioanele, taxele și tarifele considerate a fi nerecuperabile pentru clienții noncasnici finali. Acest nivel al prețurilor pentru clienții casnici include componenta referitoare la energie și componenta referitoare la rețea, precum și impozitele, comisioanele, taxele și tarifele, dar exclude TVA.
               
            
                  Prețuri incluzând toate impozitele
               
               
                  Acest nivel al prețurilor include componenta referitoare la energie și furnizare, componenta referitoare la rețea, precum și toate impozitele, comisioanele, taxele și tarifele recuperabile și nerecuperabile, inclusiv TVA.
               
            6.   Volumele de consum
      Statele membre transmit informații privind ponderea relativă a energiei electrice în fiecare tranșă de consum bazată pe volumul total la care se raportează prețurile.
      Volumele consumurilor anuale pentru fiecare tranșă de consum sunt transmise o singură dată pe an, împreună cu datele privind prețurile pentru al doilea semestru.
      Datele nu sunt mai vechi de doi ani.